|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS** **DOMES LĒMUMS**

Gulbenē

|  |  |
| --- | --- |
| **2024.gada 27.decembrī** |  **Nr. GND/2024/824** |
|  |  **(protokols Nr.22; 75.p.)** |
|  |  |

**Par pašvaldības nozīmes koplietošanas meliorācijas sistēmas statusa piešķiršanu novadgrāvim Krasta ielā, Gulbenē**

Gulbenes pilsētā Krasta ielas teritorijā atrodas vaļējs grāvis ar meliorācijas kadastra Nr. 424163:K:82, kas ir rakts pagājušā gadsimta 1950.-1960. gados. Grāvja nogāzes ir apaugušas ar krūmiem, gultne piesērējusi ar augu veģetāciju, bojātas caurtekas līdz ar to meliorācijas sistēma nespēj nodrošināt ūdens novadīšanu, kā rezultātā teritorija applūst un pārpurvojas. Lai pašvaldība varētu veikt grāvja atjaunošanas darbus, meliorācijas sistēmai aptuveni 637 m garumā (shēma pielikumā) nepieciešams noteikt pašvaldības nozīmes koplietošanas meliorācijas sistēmas statusu.

 Gulbenes novada pašvaldība 2024.gada 17.decembrī saņēma VSIA “Zemkopības ministrijas nekustamie īpašumi” Vidzemes reģiona meliorācijas nodaļas lēmumu (dokumentu vadības sistēmā reģistrēts 2024.gada 17.decembrī ar Nr. GND/4.18/24/4368-Z), kurā tika nolemts: izvērtējot inventarizācijas rezultātus, reģistrēt novadgrāvi N-1 un būves Nr.1, Nr.2, Nr.3, Nr.4, Nr.5, Nr.6, Nr.7, Nr.8, Nr.9, Nr.10, Nr.11 meliorācijas kadastrā, kas atrodas Gulbenes pilsētā zemes vienībās ar kadastra apzīmējumiem Nr.50010070240, Nr.50010060241, Nr.50010060242, Nr.50010060244, Nr.50010060253, Nr.50010060282, Nr.50010060299.

Saskaņā ar Meliorācijas likuma 1. panta 51. punktu pašvaldības nozīmes koplietošanas meliorācijas sistēma ir koplietošanas meliorācijas sistēma, kas būtiski ietekmē ūdens režīmu pašvaldības teritorijas plānojumā noteiktajās apbūves teritorijās, lauksaimniecības un mežu teritorijās, infrastruktūras objektos (ielās, ceļos, ūdenssaimniecības objektos, pašvaldības polderos). Minētā likuma 222. panta pirmajā daļā noteikts, ka lēmumu par pašvaldības nozīmes koplietošanas meliorācijas sistēmas statusa piešķiršanu pieņem pašvaldība un pirms lēmuma pieņemšanas pašvaldībai nepieciešams noskaidrot un izvērtēt to zemes īpašnieku vai tiesisko valdītāju viedokli, kuru zemes gabalu robežās atrodas koplietošanas meliorācijas sistēma.

Gulbenes novada pašvaldība ir zemes vienību ar kadastra apzīmējumiem 50010060282, 50010060299, 50010060255, 50010060242, 50010060253, 50010060244, 50010070240 tiesiskais valdītājs, savukārt zemes vienības ar kadastra apzīmējumiem 50010060241, 50010070241, 50010070234, 50010070265 un 50010070148 ir Gulbenes novada pašvaldības īpašumā.

2024.gada 18.decembrī tika noskaidrota zemes vienības ar kadastra apzīmējumu 50010060151 īpašnieka viedokli par pašvaldības nozīmes koplietošanas meliorācijas sistēmas statusa piešķiršanu grāvim, kas robežojas ar viņa īpašumu. Aptaujas rezultātā zemes īpašnieks atbalstīja meliorācijas sistēmai noteikt pašvaldības nozīmes koplietošanas meliorācijas sistēmas statusu un piekrita meliorācijas sistēmas atjaunošanai.

Ievērojot iepriekš minēto un pamatojoties uz Pašvaldību likuma 4.panta pirmās daļas 2.punktu, Meliorācijas likuma 22.2 panta pirmo daļu, Ministru kabineta 2010.gada 3.augusta noteikumu Nr.714 “Meliorācijas sistēmas ekspluatācijas un uzturēšanas noteikumi” 3. un 4. punktu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT statusu “Pašvaldības nozīmes koplietošanas meliorācijas sistēma” grāvim Gulbenē, meliorācijas kadastra Nr. 424163:K:82, saskaņā ar grāvja attēlojumu shēmā (pielikums).
2. Lēmumu nosūtīt valsts SIA “Zemkopības ministrijas nekustamie īpašumi” Vidzemes reģiona meliorācijas nodaļai uz e-pastu: vidzeme@zmni.lv

Gulbenes novada pašvaldības domes priekšsēdētājs A.Caunītis